Unatro tema freqüent de Asimov ye o pensamiento racional. Fusionó o misterio policiaco con a sciencia ficción en a novela Vueltas d'acero (1954) y en os cuentos de Misterios de Asimov, en os quals cheneralment chugaba limpio con o lector introducindo luego toda sciencia y tecnolochía involucrada en a resolución d'a trama. Mas tarde produció obras de ficción policiaca, incluindo a novela Asesinato en a convención y os Cuentos d'os viudos negros, en os quals siguió a mesma regla. Freqüentment en toda a suya ficción, as scenas importants son esencialment debatz, estando o ganador o costau mas racional, o mas humanitario, u simplament o mas persuasivo.